Diari Oficial de la Generalitat Valenciana


Sumari del DOGV 4486, del 24-04-2003 (2003/4342)

RESOLUCIÓ de 26 de setembre de 2002, de la Direcció General de Pesca i Comercialització Agrària, per la qual es concedix el reconeixement a l'organització de productors pesquers de la Marina Alta.
----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4486

Data del DOGV
:   24-04-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/4342


Data del document
:   26-09-2002

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Descriptors 

:   * La Marina Alta
    * pescador
    * indústria pesquera
    * associació professional

RESOLUCIÓ de 26 de setembre de 2002, de la Direcció General de Pesca i Comercialització Agrària, per la qual es concedix el reconeixement a l'organització de productors pesquers de la Marina Alta. [2003/4342]
  
Fets
  
Primer
  
Amb data 20 de maig del 2002, el representant legal de l'Organització de Productors Pesquers de la Marina Alta formulà sol·licitud de reconeixement com a organització de productors pesquers.
  
Segon
  
En el procediment administratiu iniciat per verificar si procedix atorgar o no el reconeixement sol·licitat, es va procedir a emetre l'informe tècnic corresponent, que es va incorporar a l'expedient.
  
Fonaments de dret
  
Vistes la Llei 30/1992, de 26 de novembre, de Règim Jurídic de les Administracions Publiques; el Reglament (CE) número 104/2000, pel qual s'establix l'organització comuna de mercats en el sector dels productes de la pesca i l'aqüicultura i el Reglament (CE) número 2318/2001, pel qual s'establixen les disposicions d'aplicació del Reglament (CE) 104/2000 pel que fa al reconeixement de les organitzacions de productors pesquers en el sector de la pesca i l'aqüicultura, i la Llei 3/2001, de 26 de març, de Pesca Marítima de l'Estat; el Reial Decret 1429/1992, de 27 de novembre, pel qual es regulen les organitzacions de productors de la pesca i les seues associacions, modificat per mitjà del Reial Decret 1189/1998, de 12 de juny, així com les disposicions de caràcter general.
  
Primer
  
L'article 55, número 1, lletra a), de la Llei 3/2001, establix que correspondrà a la comunitat autònoma l'atorgament del reconeixement en els casos en què la producció de les organitzacions de productors pertanga principalment a una sola comunitat autònoma.
  
Segon
  
Una de les condicions que ha de posseir una organització de productors per a obtindre el reconeixement és justificar una activitat econòmica suficient, segons es preveu en l'article 1 del Reglament (CE) número 104/2000.
  
Esta activitat queda complida i acreditada per la documentació presentada en el cas de les produccions extractives, per tal com dóna eixida almenys al 15% de la producció del seu àmbit territorial; este és el criteri que s'establix en l'article 2, apartat 2, paràgraf segon, del Reial Decret 1189/1998, de 12 de juny.
  
Tercer
  
També s'acredita que posseïx els altres requisits exigits en la legislació vigent.
  
En virtut d'allò que s'ha exposat, esta direcció general resol:
  
Concedir el reconeixement a l'Organització de Productors Pesquers de la Marina Alta com a organització de productors de la pesca, amb àmbit d'actuació referit a esta comunitat autònoma i emmarcada dins del tipus de pesca extractiva, arrossegament, encerclament, fons i palangre.
  
La seua activitat és la producció i comercialització de peix en estat fresc.
  
La present resolució no posa fi a la via administrativa i contra ella es podrà interposar recurs d'alçada davant de l'Hble. consellera d'Agricultura, Pesca i Alimentació, en el termini d'un mes comptat des del dia de la notificació de la present resolució, de conformitat amb el que es disposa en l'article 114 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 26 de setembre de 2002.- El director general de Pesca i Comercialització Agrària: José Francisco Ferrando Orta.